
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1863 


8 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση και προκήρυξη διενέργειας της δοκιμαστικής 
απογραφής οικοδομών - κτιρίων και πληθυσμού - 

κατοικιών για το έτος 1999. 1 

Ανάθεση, έγκριση και προκήρυξη διενέργειας στατι¬ 
στικών εργασιών επί θεμάτων των Οικονομικών Δει¬ 
κτών. 2 


ΑΠΟΦΑΣΕΙ Σ 

Αριθ, 12986/Γ-641 (1) 

Έγκριση και προκήρυξη διενέργειας της δοκιμαστικής 
απογραφής οικοδομών - κτιρίων και πληθυσμού - κα¬ 
τοικιών για το έτος 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β. Του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27 του Ν. 2081/92 και του άρθρου 
1 του Ν. 2469/1997. 

γ. Του άρθρου 9του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση αριθ. 1107147/1239/006Α'4.10.96 του 
Υπουργού Οικονομικών με θέμα: «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 


στ. Του άρθρου 13, παράγραφος 24, του Ν. 2601/98 
«ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις». 

2. Την απόφαση 0 (94) 1422/29.7.94 της Επιτροπής των 
Ευρωπαϊκών Κοινοτήτων, σχετικά με τη χορήγηση συν¬ 
δρομής του Ευρωπαϊκού Κοινωνικού Ταμείου (ΕΚΤ) και 
του Ευρωπαϊκού Ταμείου Περιφερειακής Ανάπτυξης (ΕΤ- 
ΠΑ) ενός Ολοκληρωμένου Επιχειρησιακού Προγράμμα¬ 
τος με τίτλο «Κλεισθένης», το οποίο εντάσσεται στο Κοι¬ 
νοτικό Πλαίσιο Στήριξης για τις διαρθρωτικές παρεμβά¬ 
σεις στα πλαίσια του στόχου 1 στην Ελλάδα. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη, συνολικού ύψους 28.401.885 
δρχ. για το οικονομικό έτος 1999, η οποία θα βαρύνει τις 
πιστώσεις του ειδικού φορέα 13-610 (ΚΑΕ: 0519, 0711, 
0842, 0881 και 0899) του τακτικού προϋπολογισμού της 
Γ.Γ. ΕΣΥΕ και το έργο 9519504 της ΣΑΕ 019/2 του ειδικού 
προϋπολογισμού των Δημοσίων Επενδύσεων. 

Αναλυτικά η δαπάνη αυτή θα βαρύνει με: 

• 15.941.885 δρχ. τον ειδικό φορέα 13 - 610 του τακτι¬ 
κού προϋπολογισμού της Γ.Γ. ΕΣΥΕ, έκτων οποίων: 

- 4.060.000 δρχ. στον ΚΑΕ 0519. 

- 4.425.885 δρχ. στον ΚΑΕ 0711. 

- 2.000.000 δρχ. στον ΚΑΕ 0842. 

-456.000 δρχ. στον ΚΑΕ 0881 και 

- 5.000.000 δρχ. στον ΚΑΕ 0899. 

• 12.460.000 δρχ. το έργο 9519504 της ΣΑΕ 019/2 του 
Προγράμματος των Δημοσίων Επενδύσεων (Π.Δ.Ε.) του 
οικονομικού έτους 1999. 

Η ανωτέρω δαπάνη θα καλυφθεί από το Επιχειρησιακό 
Πρόγραμμα «Κλεισθένης» για την αναδιοργάνωση της 
Δημόσιας Διοίκησης, το οποίο χρηματοδοτείται κατά 50% 
από την Ε.Ε. 

4. Τη σχετική εισήγηση με αριθ. Δ' - 708/19.7.99του Τρή¬ 
ματος Απογραφής Πληθυσμού, Οικοδομών και Κατοικιών 
της Δ/νσης Απογραφών της Γ.Γ. ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια της δο¬ 
κιμαστικής απογραφής οικοδομών - κτιρίων και πληθυσμού 
- κατοικιών από το Τμήμα Απογραφής Πληθυσμού, Οικοδο¬ 
μών και Κατοικιών της Δ/νσης Απογραφών της Γ.Γ. ΕΣΥΕ. 

2. Η δοκιμαστική απόγραφή θα διενεργηθεί κατά το Β' 
εξάμηνο του τρέχοντος έτους. 

Η απογραφή οικοδομών - κτιρίων θα διεξαχθεί από 25 
έως 30 Οκτωβρίου 1999 με ημερομηνία αναφοράς των 
στοιχείων την 24η Οκτωβρίου 1999. 

Η απογραφή πληθυσμού - κατοικιών θα διεξαχθεί την 
31η Οκτωβρίου 1999 με ημερομηνία αναφοράς των στοι¬ 
χείων την 31η Οκτωβρίου 1999. 

3. Η δοκιμαστική απογραφή διενεργείται στα πλαίσια 
της προετοιμασίας των γενικών απογραφών οικοδομών - 
κτιρίων και πληθυσμού - κατοικιών των ετών 2000 και 2001 
και αποσκοπεί: 

α. Στη μελέτη του οργανωτικού σχήματος των γενικών 
απογραφών, της πληρότητας των σχεδιασθέντων ερωτη¬ 
ματολογίων και της σαφήνειας των σχετικών οδηγιών. 

β. Στη μελέτη της δυνατότητας συλλογής, επεξεργασίας 
και παρουσίας των στοιχείων βάσει των νέων τεχνολογιών. 

γ. Στη δοκιμή των μεθόδων και των προτύπων που θα 
ισχύ σου ν στις γενικές απογραφές. 

δ. Στον υπολογισμό και την κατανομή του χρόνου που 
θα απαιτηθεί για την προπαρασκευή, οργάνωση και εκτέ¬ 
λεση των εργασιών των γενικών απογραφών, καθώς και 
τη συμπλήρωση και επεξεργασία των ερωτηματολογίων 
και των διαφόρων βοηθητικών εντύπων που θα χρησιμο¬ 
ποιηθούν σ’ αυτές. 

ε. Στην αποτίμηση του κόστους των γενικών απογρα- 
φών με απώτερη επιδίωξη την ελαχιστοποίηση των δαπα¬ 
νών τους. 

στ. Στον προσδιορισμό του τελικού συνολικού αριθμού, 
κατά κατηγορία, των οργάνων που θα απασχοληθούν στις 
γενικές απογραφές και στην αξιολόγηση του έργου (ποι¬ 
οτικά κα ποσοτικά) αυτών. 

ζ. Στη συγκέντρωση των απαραίτητων στοιχείων για την 
κατάρτιση του προγράμματος, ελέγχου, κωδικογράφη- 
σης, μηχανογραφικής επεξεργασίας και πινακοποιήσεως 
των δεδομένων. 

4. Η δοκιμαστική απογραφή θα διενεργηθεί σε 13 Νο¬ 
μούς της Χώρας, οι οποίοι επελέγησαν - δειγματοληπτικά 
και συγκεκριμένα, η δοκιμαστική απογραφή θα διενεργη¬ 
θεί στους Νομούς: 

Αττικής, Αχαΐας, Ηρακλείου, Θεσσαλονίκης, Ιωαννίνων, 
Κερκύρας, Κοζάνης, Κορινθίας, Κυκλάδων, Μαγνησίας, 
Λέσβου, Ροδόπης κα Φθιώτιδος. 

Στη δοκιμαστική απογραφή θα περιληφθούν 126 απο- 
γραφικά τμήματα, τα οποία θα επιλεγούν με κατάλληλη 
δειγματοληπτική μέθοδο, ώστε να αντιπροσωπεύουν τις 
αστικές ημιαστικές και αγροτικές περιοχές του κάθε Νο¬ 
μού. 

5. Στη διενέργεια της δοκιμαστικής απογραφής θα λά¬ 
βουν μέρος: 

• Υπάλληλοι της Γ.Π ΕΣΥΕ, μόνιμοι και με σύμβαση ΙΑ, 
με δυνατότητα μετακίνησης εντός και εκτός έδρας, οι 
οποίοι θα εργασθούν ως Ανώτεροι Επόπτες, Επόπτες, 
Βοηθοί Επόπτες και Απογραφείς. 

• Υπάλληλοι άλλων Δημοσίων Υπηρεσιών ή Ν.Π.Δ.Δ., οι 
οποίοι θα εργασθούν ως Απογραφείς και Συνοδοί - Διερ¬ 
μηνείς και 

• ιδιώτες - συνεργάτες, οι οποίοι θα εργασθούν ως 
Απογραφείς και Συνοδοί - Διερμηνείς. 

6.0 ορισμός των υπαλλήλωντης ΕΣΥΕ ως οργάνων της 
έρευνας και ο καθορισμός των αρμοδιοτήτων τους θα γί¬ 


νει με απόφαση του Γενικού Γραμματέα της ΕΣΥΕ. 

Ομοίως με απόφαση του Γ ενικού Γ ραμματέα της ΕΣΥΕ 
θα ορισθούν και οι υπάλληλοι των άλλων Δημοσίων Υπη¬ 
ρεσιών ή Ν.Π.Δ.Δ. και οι ιδιώτες - συνεργάτες, οι οποίοι θα 
εργασθούν ως απογραφείς και συνοδοί - διερμηνείς κατά 
τη διάρκεια της δοκιμαστικής απογραφής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ Γ. ΠΑΠΑΝΤΠΝΙΟΥ 


ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜ. ΕΡΓΩΝ 


Ν. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 


-♦- 

Αριθ. 12987/Γ-655 (2; 

Ανάθεση, έγκριση και προκήρυξη διενέργειας στατιστι¬ 
κών εργασιών επί θεμάτων των Οικονομικών Δεικτών. 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π .Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών Οργάνων» του άρθρου 27 του Ν. 2081/92 και του άρ¬ 
θρου 1 του Ν. 2469/1997. 

γ. Του άρθρου 9του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού, Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ. 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση αριθ. 1107147/1239/006Α74.10.96 του 
Υπουργού Οικονομικών με θέμα: «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 

στ. Του άρθρου 13, παράγραφος 24, του Ν. 2601/98 
«ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις». 

2. Την απόφαση Ο (94) 1422/29.7.94 της Επιτροπής των 
Ευρωπαϊκών Κοινοτήτων, σχετικά με τη χορήγηση συν¬ 
δρομής του Ευρωπαϊκού Κοινωνικού Ταμείου (ΕΚΤ) και 
του Ευρωπαϊκού Ταμείου Περιφερειακής Ανάπτυξης (ΕΤ- 
ΠΑ) ενός Ολοκληρωμένου Επιχειρησιακού Προγράμμα¬ 
τος με τίτλο «Κλεισθένης», το οποίο εντάσσεται στο Κοι¬ 
νοτικό Πλαίσιο Στήριξης για τις διαρθρωτικές παρεμβά¬ 
σεις στα πλαίσια του στόχου 1 στην Ελλάδα. 

3. Τους Κανονισμούς (ΕΚ) του Συμβουλίου και της Επι¬ 
τροπής με αριθμούς: 

• 2494 της 23ης Οκτωβρίου 1995 για τη θέσπιση Εναρ¬ 
μονισμένων Δεικτών Τιμών Καταναλωτή (I - 
257/27.10.95), 

• 2214 της 20ης Νοεμβρίου 1996 για τη θέσπιση Εναρ¬ 
μονισμένων Δεικτών Τιμών Καταναλωτή: διαβίβαση και 
διάδοση των υποδεικτών των ΕνΔΚΤ (!_ - 296/21.11.96), 

• 2454 της 10ης Δεκεμβρίου 1997, περί μέτρων εκτέλε¬ 
σης του Κανονισμού με αριθμό 2494/95 του Συμβουλίου, 
όσον αφορά τα ελάχιστα πρότυπα για την ποιότητα των 
συντελεστών στάθμισης του ΕνΔΚΤ (I - 340/11.12.1997), 

• 1165 της 19ης Μαΐου 1998 περί βραχυπροθέσμων 
στατιστικών (Γ-162/5.6.98), 

• 1687/98 της 20ής Ιουλίου 1998, ο οποίος τροποποιεί τον 
Κανονισμό 1749/96 της Επιτροπής, σχετικά με την κάλυψη 
αγαθών και υπηρεσιώντων ΕνΔΤΚ (Ε - 214/31.7.98) και 

• 1688/98 της 20ής Ιουλίου 1998, ο οποίος τροποποιεί 
τον Κανονισμό 1749/96 της Επιτροπής, σχετικά με τη γε¬ 
ωγραφική και πληθυσμιακή κάλυψη των ΕνΔΤΚ (Ε - 
214/31.7.98). 

4. Το Συμβόλαιο με αριθμό 8552017, ύψους 16.500 
ΕΟΕΙ, το οποίο έχει συναφθεί μεταξύ της Γ. Γ. ΕΣΥΕ και του 
Στατιστικού Γ ραφείου των Ευρωπαϊκών Κοινοτήτων (Εϋ- 
ΡΟδΤΑΤ) και αφορά στις έρευνες Ισοτιμιών Αγοραστικών 
Δυνάμεων (ΡΡΡ’ ε). 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη, συνολικού ύψους 42.000.000 
δρχ. περίπου για το οικονομικό έτος 2000, η οποία θα βα¬ 
ρύνει το έργο 9519504 της ΣΑΕ 019/2 του ειδικού προϋ¬ 
πολογισμού των Δημοσίων Επενδύσεων και τον τακτικό 
προϋπολογισμό της Γ.Γ. ΕΣΥΕ, ειδ. φορέας 13-610 ΚΑΕ 
5354. 

Αναλυτικά, η δαπάνη αυτή θα βαρύνει με: 

• 36.850.000 δρχ. το έργος 9519504 της ΣΑΕ 019/2 του 
Προγράμματος Δημοσίων Επενδύσεων. 

Η ανωτέρω δαπάνη θα καλυφθεί από το Επιχειρησιακό 
Πρόγραμμα «Κλεισθένης» για την αναδιοργάνωση της 
Δημόσιας Διοίκησης, το οποίο χρηματοδοτείται κατά 50% 
από την Ε.Ε. 

• 5.420.000 δρχ. περίπου τον τακτικό προϋπολογισμό 
της Γ.Γ. ΕΣΥΕ στον ΚΑΕ 5354 (ειδ. φορέας 13-610). 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε., τα οποία θα σταλούν σε λογαριασμό 
της Γ.Γ. ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα: «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ. ΕΣΥΕ (ειδ. 
φορέας 13-610 και ΚΑΕ 5354)». 

6. Την σχετική εισήγηση με αριθ. Ζ - 599/27.7.1999 της 
Δ/νσης Οικονομικών Δεικτών της Γ.Γ. ΕΣΥΕ, αποφασίζουμε: 

1. α. Αναθέτουμε στη Δ/νση Οικονομικών Δεικτών της 
Γ.Γ. ΕΣΥΕ τη διεξαγωγή των στατιστικών εργασιών που 
απαιτούνται για την εναρμόνιση του Δείκτη Τιμών Κατα¬ 
ναλωτή (ΔΤΚ) και του Δείκτη Αξίας Λιανικών Πωλήσεων 
(ΔΑΛΠ) καθώς και για τις έρευνες των Ισοτιμιών των Αγο¬ 
ραστικών Δυνάμεων. 

β. Εγκρίνουμε και προκηρύσσουμε εντός του 2000, την 
πραγματοποίηση των ανωτέρω στατιστικών εργασιών και 
ερευνών από τα Τμήματα Λιανικών Τιμών και Τιμαρίθμων 
και Δεικτών Λιανικών Πωλήσεων της Δ/νσης Οικονομικών 
Δεικτών της Γ.Γ ΕΣΥΕ. 

2. Σκοπός της Εναρμόνισης του Δείκτη Τιμών Κατανα¬ 
λωτή (ΔΤΚ) είναι η επίτευξη συγκρισιμότητας στη μέτρη¬ 


ση, του πληθωρισμού μεταξύ των Κρατών - Μελών. Ο Εν. 
Δ.Τ.Κ. θα χρησιμοποιηθεί από την Επιτροπή και την Ευ¬ 
ρωπαϊκή Κεντρική Τράπεζα (ΕΚΤ) στην εκτίμηση της σύ¬ 
γκλισης, ως προς τη σταθερότητα των τιμών, όπως απαι¬ 
τείται από τη Συνθήκη για την Ευρωπαϊκή Ένωση (Ε.Ε.). 

Ο Εν. Δ.Τ.Κ. δεν αντικαθιστά τον εθνικό Δ.Τ.Κ., αλλά πα¬ 
ρέχει την καλύτερη στατιστική βάση για συγκρίσεις μετα¬ 
ξύ των δεικτών των Κρατών - Μελών της Ευρωπαϊκής 
Ένωσης και των σχετικών μεταβολών τους. 

Οι εργασίες Ισοτιμιών Αγοραστικών Δυνάμεων αφο¬ 
ρούν τη διεξαγωγή ερευνών, ώστε να υπολογισθούν (από 
την ΕυΓΟδίαί) οι ισοτομίες των αγοραστικών δυνάμεων με¬ 
ταξύ των Κρατών - Μελών. 

Σκοπός της Εναρμόνισης του Δείκτη Αξίας Λιανικών 
Πωλήσεων (Δ.Α.Λ.Π.) είναι η επίτευξη συγκρισιμότητας 
με τους αντίστοιχους δείκτες των Κρατών- Μελών της Ευ¬ 
ρωπαϊκής Ένωσης. 

3. α. Οι εργασίες για την Εναρμόνιση του Δείκτη Τιμών 
Καταναλωτή, σύμφωνα με τους σχετικούς Κανονισμούς 
του Συμβουλίου της Ε.Ε., θα είναι οι εξής: 

• Μελέτη, με σκοπό να συμπεριληφθούν στις σταθμί¬ 
σεις οι δαπάνες των συλλογικών νοικοκυριών, καθώς και 
οι δαπάνες των τουριστών στη Χώρα. 

• Μελέτη για την ένταξη νέοον σημαντικών αγαθών και 
υπηρεσιών στην κατάρτιση του Δ.Τ.Κ. 

• Μελέτη βασικών προδιαγραφών για την τιμοληψία και 
τη δειγματοληψία. 

• Εφαρμογή των άρθρων του σχετικού Κανονισμού για 
την αντιμετώπιση των τιμολογίων των Επιχειρήσεων του 
Δημοσίου Τομέα. 

• Επέκταση της κάλυψης υποδεικτών του Εν. ΔΤΚ. 

• Εφαρμογή των οδηγιών των ειδικών δΐυάγ 9 Γουρδ και 
ίαδΚ ίοΐΌθδ για τα επί μέρους θέματα. 

β. Οι εργασίες για την Εναρμόνιση του Δείκτη Αξίας Λια¬ 
νικών Πωλήσεων, σύμφωνα με τον Κανονισμό ΕΚ 1165/98 
του Συμβουλίου της Ε.Ε. που αφορά στις βραχυπρόθε¬ 
σμες στατιστικές είναι: 

• Έλεγχος του μητρώου, το οποίο έχει καταρτισθεί από 
διοικητικές πηγές (δηλώσεις ΦΠΑ). 

• Συλλογή των μηνιαίων στοιχείων του τρέχοντος έτους 
από τις νέες επιχειρήσεις, καθιύς και συλλογή στοιχείων, 
τα οποία αφορούντα παρελθόντα έτη 1996,1997 και 1998. 

• Έλεγχος και μηχανογραφική επεξεργασία των στοι¬ 
χείων για την κατάρτιση του Δείκτη Αξίας Λιανικών Πωλή¬ 
σεων και την κατάρτιση του Νέου Εναρμονισμένου Δείκτη. 

• Επίλυση διαφόρων μεθοδολογικών θεμάτων για την 
κατάρτιση του Νέου Εναρμονισμένου Δείκτη. 

γ. Για τις έρευνες των Ισοτιμιών των Αγοραστικών Δυ¬ 
νάμεων (ΡΡΡ’ ε) θα γίνουν οι ακόλουθες εργασίες: 

• σχεδιασμός των ερευνών 

• συλλογή και έλεγχος των σχετικών πινάκων των τιμών 
και 

• μηχανογραφική επεξεργασία και πινακοποίηση των 
δεδομένων. 

4. Γ ια την πραγματοποίηση των ανωτέρω εργασιών και 
ερευνών θα χρησιμοποιηθούν: 

α) Υπάλληλοι της Γ.Γ. ΕΣΥΕ ; μόνιμοι και με σύμβαση Ι.Δ. 
αορίστου χρόνου, οι οποίοι, μετά από κατάλληλη εκπαί¬ 
δευση, θα απασχοληθούν και πέραν του κανονικού και 
του συνήθους υπερωριακού ωραρίου εργασίας των Δη¬ 
μοσίων Υπηρεσιών. 

Ορισμένοι από τους ανωτέρω υπαλλήλους θα μετέχουν 
σε συσκέψεις της ΕυΐΌδΐαί που αφορούν σε θέματα εναρ¬ 
μόνισης δεικτών και ισοτιμιών αγοραστικών δυνάμεων, κα¬ 
θώς και σε ομάδες εργασίας, οι οποίες θα συσταθούνπρο- 
κειμένου να ανπμετωπισθούν θέματα που θα προκόψουν. 

β) Ιδιώτες - συνεργάτες για τη συλλογή ερωτηματολο¬ 
γίων επί των τιμών, αφού εκπαιδευτούν κατάλληλα και 
γ) ιδιώτες - εμπειρογνώμονες για τη μελέτη ειδικών θε¬ 
μάτων, σχετικών με την Εναρμόνιση του ΔΤΚ. 

5. Η αμοιβή όσων απασχοληθούν σας ανωτέρω εργα¬ 


σίες και έρευνες θα καθορισθεί με νεότερες αποφάσεις 
μας και ο ορισμός τους θα γίνει με απόφαση του Γ ενικού 
Γραμματέα της ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 1999 

